b'\n_START_ARTICLE_\nPrediccions dels Testimonis de Jehov\xc3\xa0\n_START_PARAGRAPH_\nLes Prediccions dels Testimonis de Jehov\xc3\xa0 s\xc3\xb3n el recull de prediccions o profecies fetes per alguns l\xc3\xadders dels Testimonis de Jehov\xc3\xa0, en qu\xc3\xa8 donen una data espec\xc3\xadfica per la fi del m\xc3\xb3n o altres esdeveniments. Aquestes prediccions no s\'han mai complert de forma satisfact\xc3\xb2ria per la qual cosa han estat molt criticats pels seus opositors i detractors.\n_START_SECTION_\nFi dels temps dels gentils per l\'any 1914\n_START_PARAGRAPH_\nEn el 1876, Russell accept\xc3\xa0 la idea de Barbour i altres de qu\xc3\xa8 l\'any 1914 acabaria el per\xc3\xadode que Jes\xc3\xbas anomen\xc3\xa0 "els temps dels gentils". Va deduir que la Profecia dels Set Temps del Llibre de Daniel es compliria en aquest any i Jesucrist assumiria el control dels afers a la Terra eliminant tots els governs, i inaugurant el per\xc3\xadode de mil anys esmentat al llibre d\'Apocalipsi. _NEWLINE_Influenciat per les teories de John Taylor i Charles Piazzi Smyth Russell afirm\xc3\xa0 que les mesures de la gran Pir\xc3\xa0mide de Keops corroboraven la cronologia b\xc3\xadblica de qu\xc3\xa8 l\'any 1914 esdevindria la gran tribulaci\xc3\xb3 i la fi del m\xc3\xb3n actual. _NEWLINE_En aquest mateix any de 1914, Russell i el seu grup va distribuir en els Estats Units i el Canad\xc3\xa0 m\xc3\xa9s de deu milions d\'exemplars del tractat, The Bible Students Monthly, amb l\'article de primera plana titulat Fi del m\xc3\xb3n pel 1914,._NEWLINE_Pass\xc3\xa0 l\'any 1914 i la fi del m\xc3\xb3n no arrib\xc3\xa0. El mateix Russell va recon\xc3\xa8ixer "l\'error" poc avan\xc3\xa7 de la seva mort, en el pr\xc3\xb2leg d\'una nova edici\xc3\xb3 del llibre El temps s\'apropa._NEWLINE_Actualment els Testimonis de Jehov\xc3\xa0, creuen que Jesucrist comen\xc3\xa7\xc3\xa0 a governar de forma invisible l\'any 1914, i que la fi del m\xc3\xb3n actual queda pel futur.\n_START_SECTION_\nLa fi de la "cristiandat" per l\'any 1918\n_START_PARAGRAPH_\nDurant la presid\xc3\xa8ncia de Joseph Rutherford la societat publicar el juliol de 1917 el llibre "The Finished Mystery" ("Estudis de les Escriptures, volum VII"). Basant-se en textos de l\'Apocalipsi i del Llibre d\'Ezequiel, aquest va profetitzar que l\'any 1918 s\'esdevindria la destrucci\xc3\xb3 de les esgl\xc3\xa9sies de la cristiandat i de tots els seus membres.\n_START_SECTION_\nLa casa Beth Sarim\n_START_PARAGRAPH_\nL\'any 1918 Joseph Rutherford va fer una proclama mundial a on va dir: "...podem confiadament esperar que 1925 marcar\xc3\xa0 el retorn d\'Abraham, Isaac, Jacob i els fidels profetes de l\'antiguitat, particularment els esmentats per l\'Ap\xc3\xb2stol a Hebreus 11, en una condici\xc3\xb3 de perfecci\xc3\xb3 humana"._NEWLINE_Malgrat no es va complir el seu designi l\'any 1929 Joseph Rutherford va fer construir a Calif\xc3\xb2rnia la casa anomenada Beth Sarim, nom que vol dir Casa dels pr\xc3\xadnceps o els profetes i patriarques de l\'Antic Testament com No\xc3\xa8, Abraham o Elies, que ressuscitarien poc avan\xc3\xa7 de l\'arribada de l\'Harmagedon, per ajudar en el regne mil\xc2\xb7lenari de Jesucrist sobre la Terra. Rutherford ocup\xc3\xa0 Beth Sarim fins a la seva mort l\'any 1942, finalment el seu successor va vendre la casa l\'any 1948 i la societat abandonar la teoria dels pr\xc3\xadnceps.\n_START_SECTION_\nEn el 1975 acabarien els 6.000 anys d\'hist\xc3\xb2ria humana\n_START_PARAGRAPH_\nL\'any 1966, l\'organitzaci\xc3\xb3 modificar la cronologia de Russell, i en lloc de concloure els 6,000 anys d\'hist\xc3\xb2ria humana l\'any 1874, afirmar que acabarien l\'any 1975._NEWLINE_Aix\xc3\xb2 es public\xc3\xa0 en el llibre escrit per Frederick William Franz, titulat Vida eterna en llibertat dels fills de D\xc3\xa9u. En el primer cap\xc3\xadtol, defensava la creen\xc3\xa7a dels sis "dies" de mil anys cada un, durant els quals la humanitat experimentaria imperfecci\xc3\xb3, seguits per un set\xc3\xa8 "dia" de mil anys en el que la perfecci\xc3\xb3 seria restaurada en un gran Jubileu de l\'alliberaci\xc3\xb3 de l\'esclavitud el pecat, la malaltia i la mort. El llibre diu en les p\xc3\xa0gines 28,29:_NEWLINE_"En aquest segle XX s\'ha efectuat un estudi independent que no segueix cegament els c\xc3\xa0lculs cronol\xc3\xb2gics tradicionals de la cristiandat, i la compta de temps publicada com a resultat d\'aquest estudi independent, d\xc3\xb3na com la data de la creaci\xc3\xb3 de l\'home l\'any 4026 a. de la E. C.. Segons aquesta cronologia b\xc3\xadblica fidedigna, els sis mil anys des de la creaci\xc3\xb3 de l\'home acabarien l\'any 1975, i el set\xc3\xa8 per\xc3\xadode de mil anys de la hist\xc3\xb2ria humana comen\xc3\xa7ar\xc3\xa0 a la tardor de 1975 E. C."_NEWLINE_Tots els Testimonis de Jehov\xc3\xa0 esperaven la fi del m\xc3\xb3n actual per aquesta data, i l\'inici del regne de mil anys de Jesucrist que portaria la destrucci\xc3\xb3 de la religi\xc3\xb3 falsa i l\'establiment d\'un nou ordre mundial.\n_START_SECTION_\nGeneraci\xc3\xb3 de 1914\n_START_PARAGRAPH_\nDes de l\'any 1976 la societat defensa la idea de l\'anomenada "generaci\xc3\xb3 de 1914". Basant-se en les paraules de Jesucrist on va dir: "Us asseguro que no passar\xc3\xa0 aquesta generaci\xc3\xb3 sense que tot aix\xc3\xb2 hagi succe\xc3\xaft. El cel i la terra passaran, per\xc3\xb2 les meves paraules no passaran." de Mateu 24:34._NEWLINE_En la seva literatura, la Watch Tower identifica la generaci\xc3\xb3 esmentada per Jes\xc3\xbas, com la generaci\xc3\xb3 que va viure els esdeveniments de 1914, la Primera Guerra Mundial i tots els desastres posteriors, i l\'anomena "generaci\xc3\xb3 de 1914".  dels Testimonis de Jehov\xc3\xa0. Al principi \xc3\xa9s pensava que alguns d\'aquesta generaci\xc3\xb3 estarien vius quan arrib\xc3\xa9s la f\xc3\xad i se implant\xc3\xa9s a la terra el Regne de D\xc3\xa9u despr\xc3\xa9s de Harmagedon. Per\xc3\xb2 actualment es creu que que aquesta generaci\xc3\xb3 inclou als que han rebut la crida espiritual, i que per tan s\xc3\xb3n ungits, durant la vida dels que van viure els esdeveniments de 1914. Tots plegats s\xc3\xb3n la "generaci\xc3\xb3" b\xc3\xadblica prof\xc3\xa8tica que, segons ells, aplica a la nostra \xc3\xa8poca. Els membres ungits d\'aquesta generaci\xc3\xb3 que queden vius s\xc3\xb3n grans, cosa que indicaria que la f\xc3\xad es a prop.'